Lite er kjent om hennes liv fram til 1966, men man tror at hun forsørget seg gjennom prostitusjon og tigging og drev omkring som en loffer til hun i 1966 bosatte seg i Greenwich Village. Samme år skrev hun stykket som handlet om en mannshatende kvinne som tigget og prostituerte seg. I 1967 møtte hun Andy Warhol utenfor hans studio på Manhattan. Han likte tittelen på hennes stykke og gikk med på å lese gjennom og vurdere den. Han ble likevel ikke imponert av innholdet og brydde seg ikke om å kontakte henne igjen.